ms en en en en id en en fr ms ca id en en en id en en fr ms ca ms ms en id id id id id id id id id id id id ms ms id ms id id ms id ms id id id en id id id id id id ms id id ms id id id id ms id id de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Kenapa Tak Jadi Cikgu? – Saifulislam.Com
Wednesday , August 31 2022
“Sukacita saudara dipelawa menghadiri temuduga…” saya membaca surat itu baris demi baris.
Pulang dari perantauan, usaha memulakan kehidupan penuh cabaran. Antaranya adalah mencari pekerjaan.
Surat di tangan adalah surat panggilan temuduga untuk program j-QAF. Saya mengemukakan permohonan tersebut di saat-saat akhir. Ayah Anjang mencadangkan saya memohon program berkenaan. Ustaz Anuar bekas Atase Pendidikan di MSD London juga memberi sokongan.
“Betul ke nak jadi cikgu?” saya menyoal diri.
Emak kami cikgu. Abah bukan cikgu, tetapi entah kenapa selalu juga dipanggil sesetengah orang sebagai cikgu. Ada abang yang mendapat tawaran ke Maktab Perguruan suatu ketika dahulu. Emak suka sangat. Tetapi minat tidak boleh dipaksa. Abang menolak. Emak terima sahaja. Mungkin bukan kebiasaan dalam keluarga kami, ibu bapa mendesak bidang atau pekerjaan ke atas anak-anak.
Saya suka mengajar. Suka pendidikan. Tetapi saya tidak suka jadi cikgu.
Ketika itu saya rasa kerja cikgu adalah rutin dan boleh membosankan. Mengajar murid-murid sekolah rendah pula rasa tidak mencabar. Belajar tinggi-tinggi masakan hanya mengajar ABC?
Tapi tanpa ABC, tiada yang seterusnya.
Besar jasanya guru yang mengajar ABC, 123 dan Alif Ba Ta.
Selain emak, Mrs. Doss berjasa mengajar saya asas induk ini.
Minda saya sudah lama menyoal, kalau sekolah menengah dan universiti lebih penting, kenapa sekolah rendah yang disebut ‘primary school‘? Mesti ada sebabnya.
Dalam bahasa Melayu, istilah sekolah rendah itu semacam merendahkan. Di dalam bahasa Inggeris, kalau daerah yang menggunakan istilah primary, ia menggambarkan sekolah rendah sebagai sekolah paling utama, fundamental. Manakala pendidikan menengah hanya secondary.
Habis, kenapa tidak mahu jadi cikgu sekolah rendah?
Saya fikir ketika itu j-QAF ini macam program politik sahaja bunyinya. Projek Pak Lah. Saya tidak mahu bekerja dalam pekerjaan yang tunduk kepada agenda politik. Minda anak muda yang ideal ini melawan-lawan rasional menyahut jemputan temuduga tersebut.
Bimbang, minat pada mengajar, tetapi akhirnya jadi hamba birokrasi yang bukan-bukan. Lagi bimbang, jadi alat politik.
Saya berat hati hendak menerima panggilan berkenaan.
Kalau minat mengajar, bukankah boleh juga mengajar tanpa menjadi cikgu? Jadi motivator, jadi penceramah, jadi pensyarah… saya menjawab pertanyaan sendiri.
Peluang KPLI memang terlepas.
Peluang j-QAF sudah terbuka.
Ahh… nantilah saya fikirkan.
Surat panggilan temuduga saya letak di tepi.
“Aduh penat sungguh!” saya tersandar di sofa.
Penat mengangkat barang. Ada yang dari Ipoh. Dari Ireland pun banyak juga. Ada yang dari Courts Mammoth. Perabot terpakai yang dibeli dari Courts Mammoth menjadi set permulaan saya dan isteri memulakan kehidupan baharu kami di Kuala Lumpur.
“Eh… kenapa rasa macam hari ini ada sesuatu!” saya suarakan kepada abang saya yang membantu mengangkat barang.
“Entah. Kamu ada berjanji dengan orang ke?” abang saya bertanya.
Punyalah saya tidak mengambil berat akan panggilan temuduga berkenaan hingga saya berpindah dari Ipoh ke Cheras pun terjadi pada hari temuduga berkenaan.
Terlepaslah peluang masuk ke program j-QAF.
Berakhirkah perjalanan saya menjadi cikgu?
Tetapi tidak semestinya jalan menjadi cikgu telah mati.
Kecenderungan diri untuk belajar, mengajar dan berkongsi adalah kerja-kerja yang sentiasa memberi kepuasan diri. Kalau pun tidak dapat menjadi cikgu di sekolah kerajaan, mengajar dan belajar masih boleh diteruskan.
Saif dan Naurah pun memerlukan didikan serta tunjuk ajar.
Cuma hasrat hati emak hendak melihat ada anaknya yang menjadi cikgu itu nampaknya tidak kesampaian.
Saya memulakan kehidupan di Kuala Lumpur sebagai pembantu jurulatih di dalam syarikat Fitrah Perkasa Sdn Bhd sebagai Penolong Pengarah bahagian penyelidikan dan modul, di bawah tunjuk ajar sifu saya, Ustaz Pahrol M Juoi. Pengalaman melalui program latihan kendalian syarikat berkenaan menawarkan rezeki mahal kepada saya iaitu peluang berinteraksi dengan pelbagai lapisan masyarakat, profesional dan amatur, pelajar cemerlang dan pelajar bermasalah, orang kampung dan orang bandar… saya banyak belajar.
Saya perlu banyak belajar.
Sebelum terjun ke dunia mengajar.
Previous Perjalanan Sengsara Mendidik Anak Remaja
Next Bolehkah PMS Menjadi Alasan?
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved